*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*135. számú előterjesztés*

Bátaszék Város Önkormányzat Képviselő-testületének 2023. augusztus 30-án

15 órakor megtartandó ülésére

Beszámoló a 2022/2023-as nevelési év végrehajtásáról, valamint a 2023/2024-es nevelési év előkészületeiről, főbb feladatairól, valamint a MOB dolgozói álláshelyei számának módosítása

|  |
| --- |
| **Előterjesztő:** Simon Csabáné MOB igazgató  **Készítette** : Simon Csabáné MOB igazgató    **Törvényességi ellenőrzést végezte:** Takaróné dr. Mihó Beatrix  mb.hatósági irodavezető  **Tárgyalja:**  KOIS Bizottság 2023.08.28. |

**Tisztelt Képviselő- testület!**

A Bátaszéki Mikrotérségi Óvoda, Bölcsőde és Konyha (továbbiakban: MOB) igazgatója elkészítette a 2022/23-as nevelési év értékelését, mely az előterjesztés mellékletét képezi. A beszámolót az intézményt fenntartó önkormányzatok (Alsónána, Alsónyék, Pörböly és Bátaszék) véleményezik, a jóváhagyás a Mikrotérségi Óvoda és Bölcsőde Intézmény-fenntartó Társulás (továbbiakban: Társulás) Társulási Tanácsának jogköre.

Kérem a tisztelt képviselő-testületet, hogy tárgyalja meg és véleményezze a MOB 2022/2023-as nevelési évről szóló beszámolóját, valamint a 2023/2024-es nevelési évre vonatkozó elképzeléseket.

**1. H a t á r o z a t i j a v a s l a t :**

**a Bátaszéki Mikrotérségi Óvoda, Bölcsőde és Konyha 2022/2023-as nevelési évének végrehajtásáról, valamint a 2023/2024-es nevelési évének előkészületeiről, főbb feladatairól szóló beszámolójának véleményezésére**

Bátaszék Város Önkormányzatának Képviselő-testülete a *nemzeti köznevelésről szóló 2011. évi CXC törvény 85. § (2) bekezdésében* foglaltak alapján a Bátaszéki Mikrotérségi Óvoda, Bölcsőde és Konyha 2022/2023-as nevelési év végrehajtásáról, valamint a 2023/2024-es nevelési év előkészületeiről szóló beszámolóját a Mikrotérségi Óvoda és Bölcsőde Intézmény-fenntartó Társulás Társulási Tanácsának elfogadásra javasolja.

*Határidő:* 2023. augusztus 31.

*Felelős:* Dr. Firle-Paksi Anna aljegyző

(a határozat megküldéséért)

*Határozatról értesül:* Simon Csabáné MOB igazgató

Alsónána, Alsónyék és Pörböly községek polgármestere

irattár

A Mikrotérségi Óvoda és Bölcsőde (a továbbiakban: MOB) közös fenntartásáról szóló társulási megállapodás értelmében a Társulási Tanács hatáskörébe tartozik az adott nevelési évben indítható bölcsődei, óvodai csoportok és az intézményi dolgozói álláshely számának meghatározása. A fenntartói döntést megelőzően a társulásban részt vevő települések képviselő-testületei véleményt alkotnak a hivatkozott témában.

Bátaszék Város Önkormányzat Képviselő-testülete 127/2023. (V.24.) önkormányzati határozatával javasolta elfogadásra a MOB Társulási Tanácsának a Bátaszéki Mikrotérségi Óvoda, Bölcsőde és Konyha 2023/2024. nevelési évében indítható csoportjaira és dolgozói létszámára tett javaslatot.

**Simon Csabáné MOB igazgató azzal a kéréssel fordult a társult önkormányzatok képviselő-testületeihez és a Társulási Tanácshoz, hogy intézményükben a jelenleg meglévő és betöltött három pedagógiai asszisztens álláshely 2023. október 1-jétől kerüljön kibővítésre még egy pedagógiai asszisztens álláshellyel. Így az óvodára vonatkozó álláshelyek száma is 1 fővel növekedne.**

A köznevelési törvény lehetővé teszi, hogy három csoportonként úgy alkalmazható egy fő pedagógiai asszisztens, hogy a dolgozó teljes bérét a központi költségvetés biztosítja. (Összegszerűen: 368 425Ft/hó bruttó bér+járulék). Az intézmény a tagóvodákkal együtt 12 óvodai csoporttal működik, így megfelelünk a négy fő alkalmazása esetén felmerülő feltételeknek, melyet a pénzügyi iroda számítása is igazolt.

Pedagógiai asszisztenseink eddig is fontos szerepet töltöttek és töltenek be óvodánkban, munkájukkal széles körűen hozzájárulnak az intézmény gördülékeny működéséhez. A gyermekek felügyeletét is elláthatják, továbbá az óvodapedagógus útmutatása alapján bizonyos foglalkozást is tarthatnak. Így az esetleges pedagógushiány során, pedagógusok nyugdíjazása esetén vagy a nyári időszakban lehetővé válik helyettesítő feladattal történő megbízásuk a tagóvodákban is.

A fent leírtak figyelembevételével javasoljuk a Tisztelt Képviselő-testületnek a 127/2023. (V.24.) önkormányzati határozat módosítását az alábbiak szerint:

**2. H a t á r o z a t i j a v a s l a t :**

**a Bátaszéki Mikrotérségi Óvoda, Bölcsőde és Konyha 2022/2023. nevelési évében indítható csoportjaira és dolgozói létszámáról szóló 127/2023. (V.24.) önkormányzati határozat módosítására**

Bátaszék Város Önkormányzata Képviselő-testülete

1. a Mikrotérségi Óvoda, Bölcsőde és Konyha (a továbbiakban: MOB) 2023/2024. nevelési évében indítható csoportjairól és dolgozói létszámáról szóló 127/2023. (V.24.) önkormányzati határozatának 3. a.) pontját az alábbiak szerint módosítja:

**„3**. a betölthető álláshelyeket az alábbiak szerint engedélyezze:

1. **óvoda:**

* 24 óvodapedagógus álláshely, amelyből
* 1 óvodavezetői /igazgató/ álláshely;
* 17 bátaszéki óvodapedagógus álláshely;
* 2 alsónyéki óvodapedagógus álláshely;
* 2 pörbölyi óvodapedagógus álláshely;
* 2 alsónánai óvodapedagógus álláshely;
* 12 dajka álláshely
* 9 bátaszéki álláshely;
* 1 alsónánai álláshely;
* 1 alsónyéki álláshely;
* 1 pörbölyi álláshely;
* 1 óvodatitkári álláshely
* 4 pedagógiai asszisztens álláshely
* 0,5 takarító álláshely
* 0,19 álláshely, mely a munkaidő kedvezményekből adódik az alábbiak szerint:
* közalkalmazotti tanács elnöke 1 fő 3 óra – 0,09 álláshely (1 fő óvodapedagógus)
* közalkalmazotti tanácstagok 2 fő 2-2 óra – 0,05x2=0,1 álláshely (2 fő alkalmazott)

összesen: 41,69 álláshely”

1. a fenti módosítás következtében a Mikrotérségi Óvoda, Bölcsőde és Konyha (a továbbiakban: MOB) 2023/2024. nevelési évében indítható csoportjairól és dolgozói létszámáról szóló 127/2023. (V.24.) önkormányzati határozatának az „INTÉZMÉNY MINDÖSSZESEN: 63,69 álláshely” szövegrész helyébe a következő szöveg lép:

„ **INTÉZMÉNY MINDÖSSZESEN: 64,69 álláshely**”

*Határidő*: 2023. szeptember 30.

*Felelős:* dr. Firle-Paksi Anna aljegyző

(a határozat megküldéséért)

*Határozatról értesül*: MOB Társulási Tanács elnöke

MOB igazgatója

BKÖH Pénzügyi Iroda

irattár